## Uredba o kriterijima za utvrđivanje korisnika i načinu raspodjele dijela prihoda od igara na sreću za 2005. godinu

### NN 187/2004 (29.12.2004.), Uredba o kriterijima za utvrđivanje korisnika i načinu raspodjele dijela prihoda od igara na sreću za 2005. godinu

# VLADA REPUBLIKE HRVATSKE

3202

Na teme­lju
članka 10. stavka 1. Zakona o priređiva­nju igara na sreću i nagradnih igara
(»Narodne novine«, broj 83/2002), Vlada Republike Hrvatske je na sjednici održanoj
23. prosinca 2004. godine donijela

## UREDBU

### o kriterijima za utvrĐivanje korisnika i naČinu raspodjele dijela prihoda od igara na sreĆu za 2005. godinu

Članak
1.

Ovom
Uredbom određuju se kriteriji za utvrđiva­nje korisnika i način raspodjele
dijela prihoda od igara na sreću za financira­nje programa organizacija koje
djeluju u područjima propisanima člankom 10. stavkom 1. Zakona o priređiva­nju
igara na sreću i nagradnih igara (u da­lj­njem tekstu: Zakon).

Članak
2.

(1)
Kriteriji za raspodjelu utvrđeni su sukladno nacionalnim strategijama i
programima zadovo­ljava­nja javnih potreba u odgovarajućim djelatnostima, te
sukladno programima za potica­nje razvoja civilnog društva, a iskazuju se
udjelom pojedinih programskih aktivnosti u ukupnom dijelu prihoda od igara na
sreću, određenih člankom 10. stavkom 2. Zakona.

(2)
Raspodjelom dijela prihoda od igara na sreću utvrđuje se izdvaja­nje za
organizacije, i to:

1. 30%
onima koje promiču razvoj športa,

2. 8%
onima koje pridonose borbi protiv droga i svih drugih oblika ovisnosti,

3. 4%
onima koje se bave socijalnom i humanitarnom djelatnošću,

4. 28%
za one koje se bave problemima i zadovo­ljava­njem potreba osoba s
invaliditetom,

5. 6,5%
za one koje se bave tehničkom kulturom,

6. 5%
za one koje se bave kulturom,

7. 4%
za one koje se bave izvaninstitucionalnom naobrazbom i odgojem djece i mladih,

8.
14,5% za one koje pridonose razvoju civilnog društva.

Članak
3.

Sredstva
iz članka 2. ove Uredbe, koja se uplaćuju na račun državnog proračuna Republike
Hrvatske i ­nje­gov su prihod, raspoređuju se u državnom proračunu na sljedeći
način:

1.
sredstva iz članka 2. stavka 2. točke 1., u razdjelu 080 Ministarstvo znanosti,
obrazovanja i športa, Glava 30 Šport, za aktivnost A577030 – Poticanje Programa
javnih potreba športa (Hrvatski olimpijski odbor) – 93,33%, i za aktivnost
A577031 – Poticanje bavljenja športom invalidnih osoba (Hrvatski športski savez
invalida) – 6,67%,

2. sredstva iz članka 2. stavka 2. točke 2., u
razdjelu 046 Ministarstvo obitelji, branitelja i međugeneracijske solidarnosti,
Glava 05 Ministarstvo obitelji, branitelja i međugeneracijske solidarnosti, za
aktivnost A558053 – Potpora za programe usmjerene djeci i mladima – 20%, i u
razdjelu 100 Ministarstvo zdravstva i socijalne skrbi, Glava 05 Ministarstvo
zdravstva i socijalne skrbi, za aktivnost A618184 – Prevencija, rano otkrivanje,
liječenje i rehabilitacija ovisnika – 80%,

3. sredstva iz članka 2. stavka 2. točke 3., u
razdjelu 100 Ministarstvo zdravstva i socijalne skrbi, Glava 05 Ministarstvo
zdravstva i socijalne skrbi, za aktivnost A618157 – Ostale udruge – 50%, i za
aktivnost A734189 – Pomoći savezima i udrugama (organizacija koje se bave
socijalnom i humanitarnom djelatnoš­ću) – 50%,

4.
sredstva iz članka 2. stavka 2. točke 4., u razdjelu 046 Ministarstvo obitelji,
branitelja i međugeneracijske solidarnosti, Glava 05 Ministarstvo obitelji,
branitelja i međugeneracijske solidarnosti, za aktivnost A558051 – Afirmacija
prava i unaprjeđi­vanje politike za osobe s invaliditetom – 6,58%, za aktivnost
A558053 – Potpora za programe usmjerene djeci i mladima – 13,57%, za aktivnost
A753015 – Udruge branitelja iz Domovinskog rata – 4,85%, i u razdjelu 100
Ministarstvo zdravstva i socijalne skrbi, Glava 05 Ministarstvo zdravstva i
socijalne skrbi, za aktivnost A734189 – Pomoći savezima i udrugama (programi
udruga osoba s invaliditetom, u svrhu poboljšanja kvalitete njihova življenja)
– 75%,

5.
sredstva iz članka 2. stavka 2. točke 5., u razdjelu 080 Ministarstvo znanosti,
obrazovanja i športa, Glava 07 Zajednički programi u znanosti, obrazovanju i športu,
za aktivnost A577028 – Poticaji Hrvatskoj zajednici tehničke kulture – 100%,

6. sredstva iz članka 2. stavka 2. točke 6., u
razdjelu 055 Ministarstvo kulture, Glava 10 Programska djelatnost kulture, za
aktivnost A565027 – Muzejsko galerijska djelatnost – 25%, za aktivnost A565030
– Kazališna i glazbeno scenska djelatnost – 25%, za aktivnost A565033 – Nove
medijske kulture – 25% i za aktivnost A565034 – Međunarodna kulturna suradnja –
25%,

7. sredstva iz članka 2. stavka 2. točke 7., u
razdjelu 080 Ministarstvo znanosti, obrazovanja i športa, Glava 20 Srednje škole
i učenički domovi, za aktivnost A577130 – Poticaji udrugama za izvannastavne
aktivnosti – 100%,

8. sredstva iz članka 2. stavka 2. točke 8., u
razdjelu 020 Vlada Republike Hrvatske, Glava 10 Ured Vlade Republike Hrvatske
za udruge, za aktivnost A509014 – Nacionalna zaklada za razvoj civilnog društva
– Udruge za razvoj zajednice – 96,55%, i u razdjelu 045 Ministarstvo vanjskih
poslova, Glava 05 Ministarstvo vanjskih poslova, za aktivnost A556000 – Provođenje
vanj­ske politike Republike Hrvatske (Programi društava koji njeguju suradnju
među državama društva prijateljstva) – 3,45%.

Članak
4.

(1)
Evidenciju o vrstama prihoda od igara na sreću s kojih se uplaćuju prihodi u državni
proračun vodi Financijska agencija, i to za:

– 3000
Dobit od lutrijskih igara na sreću,

– 3042
Mjesečnu naknadu za priređivanje klađenja (članak 49. Zakona),

– 3050
Mjesečnu naknadu za priređivanje igara na sreću u casinima,

– 3123 Godišnju naknadu za priređivanje igara na sreću
u automat-klubovima (članak 56. Zakona),

– 3085 Mjesečnu naknadu za priređivanje igara na sreću
u automat-klubovima (članak 56. Zakona).

(2) Raspored prihoda iz članka 2. stavka 2. ove
Uredbe dostav­lja Financijska agencija Ministarstvu financija, Ministars­t­vu
obitelji, branitelja i međugeneracijske solidarnosti, Ministarstvu znanosti,
obrazovanja i športa, Ministarstvu zdravstva i socijalne skrbi, Ministarstvu
kulture, Ministarstvu vanjskih poslova i Vladi Republike Hrvatske – Uredu za
udruge/Nacionalnoj zakladi za razvoj civilnog društva, jednom mjesečno.

Članak
5.

Danom
stupanja na snagu ove Uredbe prestaje važiti Uredba o kriterijima za utvrđivanje
korisnika i načinu raspodjele dijela prihoda od igara na sreću (»Narodne
novine«, broj 44/2004).

Članak
6.

Ova
Uredba stupa na snagu danom objave u »Narodnim novinama«.

Klasa:  460-01/04-01/01
Urbroj:  5030104-04-3
Zagreb, 23. prosinca 2004.

Predsjednik
**dr. sc.** **Ivo Sanader**, v. r.

Uredba, NN 187/2004-3202